Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, Espainiako Gobernuko lehendakariak iragarritako 11.000 milioi euroko laguntza-planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Espainiako Gobernuko lehendakariak 11.000 milioi euroko laguntza-plan bat iragarri zuen otsailaren 24an. Nafarroako Gobernuak zer informazio dauka plan horri buruz? Izan ere, planak eragina du edo izan dezake Nafarroako enpresetan, enpresa txiki eta ertainetan nahiz autonomoengan, bai eta Nafarroako Gobernuarengan ere, balizko kofinantzatzailea den aldetik.

Iruñean, 2021eko martxoaren 4an

Foru parlamentaria: José Suárez Benito